Diari Oficial de la Generalitat Valenciana


Sumari del DOGV 4304, del 31-07-2002 (2002/8277)

ORDE de 17 de juliol de 2002, de la Conselleria de Cultura i Educació, per la qual es creen llocs itinerants de treball docent en determinats centres públics d'Educació Infantil i Primària, de titularitat de la Generalitat Valenciana, per al curs 2002/03.
---------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/07/17/(1)/dof/vci/html**

### Dades del document

Número de DOGV
:   4304

Data del DOGV
:   31-07-2002

Secció del DOGV
:   I. DISPOSICIONS GENERALS

Número del document
:   2002/8277


Data del document
:   17-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * educació preescolar
    * personal docent
    * administració del personal

ORDE de 17 de juliol de 2002, de la Conselleria de Cultura i Educació, per la qual es creen llocs itinerants de treball docent en determinats centres públics d'Educació Infantil i Primària, de titularitat de la Generalitat Valenciana, per al curs 2002/03. [2002/M8277]
  
La Llei Orgànica 1/1990, de 3 d'octubre, d'Ordenació General del Sistema Educatiu, en el seu article 16, establix que, en el nivell d'Educació Primària, els ensenyaments de la música, de l'educació física, dels idiomes estrangers o d'aquells ensenyaments que es determinen, seran impartits per mestres amb l'especialització corresponent.
  
L'Orde de 10 de gener de 1997 (DOGV de 24.01.1997), de la Conselleria de Cultura, Educació i Ciència, per la qual es publiquen les plantilles-tipus de les escoles d'Educació Infantil (segon cicle) i col·legis d'Educació Primària públics, de titularitat de la Generalitat Valenciana, establix que, en determinats centres docents i en funció del seu nombre d'unitats, els ensenyaments especialitzats a què es referix el paràgraf anterior seran impartits per professorat itinerant.
  
L'Orde de 10 de maig del 2002 (DOGV de 20.05.2002), de la Conselleria de Cultura i Educació, per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil (2 cicle), Educació Primària i Educació Especial, de titularitat de la Generalitat Valenciana, introduïx les modificacions que s'arrepleguen en el seu annex i establix en el seu apartat dos que aquells centres docents, el nombre d'unitats d'educació primària dels quals siga inferior a cinc, a més dels llocs de treball docent catalogats per la dita orde, disposaran d'un altre professorat especialista itinerant.
  
Per tot això, per a fer possible que, durant el curs 2002-03, els ensenyaments establits pel nou sistema educatiu es puguen impartir en aquells centres docents del nivell d'Educació Primària que no disposen en les seues plantilles dels mestres especialistes necessaris, es fa imprescindible crear llocs itinerants de treball docent especialitzat.
  
Vistos els expedients de planificació educativa i estudiades les propostes formulades per les direccions territorials de Cultura i Educació d'Alacant, Castelló i València.
  
Vista l'Orde de 10 de gener de 1997, de la Conselleria de Cultura, Educació i Ciència, per la qual es publiquen les plantilles-tipus de les escoles d'Educació Infantil (2 cicle) i col·legis públics d'Educació Primària.
  
De conformitat amb el que establix el Reglament Orgànic i Funcional de les Escoles d'Educació Infantil i dels Col·legis d'Educació Primària Públics, i, en ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Es creen els llocs de treball docent, amb caràcter itinerant, en els centres públics relacionats en l'annex de la present orde, d'acord amb les especificacions assenyalades en este.
  
Segon
  
La creació dels llocs a què es referix l'apartat anterior, haurà d'entendre's referida única i exclusivament per al curs 2002-03.
  
Disposició addicional
  
La present disposició s'inscriurà en el Registre de Centres Docents de la Comunitat Valenciana.
  
Disposició transitòria
  
Fins tant no es duga a terme el desenrotllament reglamentari de la situació dels mestres itinerants a què fa referència l'apartat II de l'acord entre la Conselleria de Cultura, Educació i Ciència i determinades organitzacions sindicals d'ensenyaments, sobre plantilles i condicions de treball del professorat no universitari de centres docents públics d'ella dependents, firmat el 7 de juny de 1996, els mestres destinats als llocs de treball docent a què es referix l'apartat primer d'esta orde, percebran les indemnitzacions que pogueren correspondre'ls, d'acord amb el que establix el Decret 24/1997, d'11 de febrer, sobre indemnitzacions per raó del servici i gratificacions per servicis extraordinaris, i normes de desenrotllament.
  
Disposicions finals
  
Primera
  
Autoritze les direccions generals de Centres Docents, de Personal i d'Ordenació i Innovació Educativa i Política Lingüística, perquè, en l'àmbit de les seues respectives competències, adopten totes les mesures que siguen necessàries per a l'execució del que disposa la present orde.
  
Segona
  
L'orde entrarà en vigor el dia següent de la publicació en el Diari Oficial de la Generalitat Valenciana; no obstant això, els seus efectes s'entendran referits al començament del curs escolar 2002-03.
  
Tercera
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació, en el termini d'un mes a comptar des del dia següent de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des del dia següent de la publicació.
  
València, 17 de juliol de 2002
  
El conseller de Cultura i Educació,


Còpia Permalink ELI